open-index/open-wikipedia-markdown huggingface dataset:
Aegus (s.str.) angustus

***Aegus (s.str.) angustus*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor ( millimeter), avlang, noe flat, blankt rødbrun til svart hjortebille. Hannen har stort, bredt hode og store, brede, sigdformede kjever som oftest har to tenner på innersiden, én innoverrettet ved roten og en skrått oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, nokså tett punktert. Pannen er bredt og grunt, U-formet innbuktet foran. Hodet er ikke utvidet bak fasettøynene, tinningene ganske korte. Pronotum er avrundet rektangulært med skarpe forhjørner, mye bredere enn langt, avrundet bak. Dekkvingene er jevnbrede med fine, skarpe punktstriper, kraftig punkterte ved roten og langs ytterkanten. Beina er mørkbrune. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt i det sørlige Kina.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) angustus*** Bomans, 1989

## Eksterne lenker
* Oversikt over artene
* Nettside om arten
*
Mathis Fürst

**Mathis Fürst** (født 1969) er en norsk filmregissør.

Han er utdannet ved regilinjen på Høgskolen i Lillehammer og har stått bak flere tv-produksjoner, som *[[Lyckliga gatan (TV-serie)|Lyckliga gatan]]* (2000), *[[Endelig fredag (TV 2)|Endelig fredag]]* (2002) og *En får væra som en er* (2018). Sammen med manusforfatter Birgitte Wegener er han serieskaper til humordramaserien *[[Aldri voksen (TV-serie)|Aldri voksen]]* (2020) på TVNorge/Dplay.

Han har hatt episoderegi på *[[Helt perfekt|Helt Perfekt]]* (2017) og medregissør på spillefilmen *[[Get Ready to Be Boyzvoiced]]* (2000), samt en rekke reklamefilmer gjennom produksjonsselskapene Monster Commercials og One Big Happy Family. 

Han vant Gullruten i 1996 med skoleprosjektfilmen *Black Sheep*.

I 2001 vant Mathis Gullruten for beste humorprogram med TV-serien Lyckliga gatan. Denne serien ble også nominert tll Amanda for beste dramaserie samme år.

På midten av 1970-årene var han forgrunnsfigur i Barne-tv-serien ''Mathis'' på NRK. 

## Referanser


## Eksterne lenker
*
Greta Nissens filmografi

**[[Greta Nissen]]** (født 30. januar 1906 i Oslo, død 15. mai 1988 i Montecino i California) var en norskfødt amerikansk skuespiller. I de to danske stumfilmene brukte hun sitt egentlige navn, Grethe Ruszt-Nissen.

## Stumfilmer

## Lydfilmer

## Avlyste filmprosjekter
Da den ferdige stumfilmversjonen av *[[Luftens dæmoner]]* *(Hell's Angels)* ble forhåndsvist i mars 1929, anbefalte James Whale sin medregissør Howard Hughes å kassere den og heller spille den inn på nytt som lydfilm. Greta Nissens sterke norske aksent førte til at hun ble fjernet fra rollen som Helen og senere ble erstattet av Jean Harlow.  

Ifølge en artikkel i *[[The Hollywood Reporter]]* skulle Nissen ha en hovedrolle i *Arizona to Broadway* (1933), men det ble ikke noe av.

## Referanser
Halvor Fiskvatn

**Halvor Fiskvatn** (født 15. oktober 1918, død 28. oktober 1983) var en norsk motstandsmann under 2. verdenskrig og idrettsleder fra Åmli i Aust-Agder.

## Motstandsmann
Fiskvatn deltok i kampene i Vinje i Telemark som sersjant under det tyske angrepet mot Norge våren 1940. Fiskvatn var med på to trefninger, ved Liosvingen og ved Aamot. Da den norske styrken under ledelse av løytnant Thor O. Hannevig kapitulerte 5. mai 1940, dro Fiskvatn hjem. Han ble tidlig medlem av den første hjemmefrontavdelingen på Sørlandet. 

Den 19. august 1940 ble han arrestert og fengslet. I 1942 ble han sendt til Tyskland hvor han først ble fengslet i Berlin. Under oppholdet skrev han dagbok. Senere gikk turen til arbeidsleiren Schülp i Schleswig-Holstein. I juli 1944 ble han overført til tukthuset Dreibergen-Bützow ved Rostock. Der ble han værende til april 1945. Han ble så sendt til Sverige. Først i 1945 returnerte han til Åmli. 

## Yrkeskarriere
Etter krigen drev Halvor Fiskvatn drev kafé på Åmli. Han var også en periode formannsaksekretær i Åmli. I 1982 ble Åmlis første administrasjonssjef.

## Idrettsleder
I 1966 ble han formann i Idrettslaget Dristug og ledet idrettslaget i en årrekke.

## Arkivet
Arkivet etter Halvor Fiskvatn befinner seg ved KUBEN i Arendal. Arkivet inneholder ulike dokumenter samt dagbok, straffangenummer og bøker med arkivskapers notater. 

## Referanser


## Eksterne lenker
*
Johan Henrik Andresen (1815–1874)

**Johan Henrik Andresen** (1815–1874) var en norsk kjøpmann og politiker fra Christiania. Han var sønn av Nicolai Andresen av Andresen-slekten fra Schleswig-Holstein.

Etter skoleår på Møllers Institut i Christiania arbeidet han på handelskontor i utlandet. Deretter var han handelsagent i hovedstaden, fra 1846 eide han Tiedemanns Tobaksfabrik og drev en engrosforretning i kolonialvarer.

I 1861 valgte kongen Andresen til styremedlem i Hypotekbanken. Han var i 1861 medlem av kommisjonen om konkursloven, 1872 av både den skandinaviske myntkommisjonen og av kommisjonen om pengestellet i Norge.

Andresen var 1856–63 medlem av formannskapet i Christiania, og siden av bystyret. Han var 4. representant til Stortinget fra valgkretsen Christiania, Hønefoss og Kongsvinger i stortingssesjonen 1874, hvor han var medlem av tollkomiteen. Andresen døde før sesjonen var over.

## Referanser


## Kilder
* Lindstøl, Tallak: *Stortinget og Statsraadet 1814-1914*. Kristiania, 1914
* 
* 

## Eksterne lenker
*
Storelva (Berlevåg)

**Storelva** (også kalt *Stordalselva*, nordsamisk: *Rákkojohka*, historisk også skrevet *Raggujåkka*) er ei elv i Berlevåg kommune i Finnmark. Den har utspring vest for Rákkočohkka, lengst sørvest på Raggovidda, og renner mot nord gjennom Storelvdalen til munningen i Revnesbukta, like øst for tettstedet Berlevåg. Elva er  lang.

## Referanser
Stødi

**Stødi** (pitesamisk: *Stuädtje*) er et sted på Saltfjellet, lengst nord i Rana kommune på Helgeland i Nordland. Stedet ligger nær grensen til Saltdal kommune i Salten, og befinner seg omkring 700 m.o.h. mellom Dunderlandsdalen og Saltdalen. Øst-sørøst for Stødig ligger fjellmassivet Svangsfjellet på grensen til Arjeplog kommune i Norrbottens län i Sverige. Vest for Stødi ligger fjelltoppen Bolnatinden.

Stødig er fra gammelt av kjent for sæjjden, et samisk offerdsted som var i bruk fram til 1800-tallet.

Fra 1947 til 1849 var Stødi holdeplass for Nordlandsbanen, og fra 1950 frem til sommeren 1967 hadde Stødi status som jernbanestasjon.

Nord for stasjonsområdet og øst for jernbanelinjen ligger Semska–Stødi naturreservat, som ble etablert i 1976.

## Eksterne lenker
* Stødi, på lokalhistoriewiki.no
Homoderus mellyi

***Homoderus mellyi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor til stor (hannen ca. 25 - 55 millimeter), matt gulbrun hjortebille.  Hannen har mer eller mindre sterkt forstørrede, krumme kjever med 4-6 tenner på innerkanten, den ytterste av disse er større enn de andre. Hodet er stort og bredt, forkanten oppbrettet, særlig hos store hanner. Hoidet har en oval, mørk flekk ved siden av hvert antennefeste, fasettøynene sitter forholdsvis langt bak på hodet og er nokså små, siden av hodet med en liten tann bak hvert fasettøye. Antennene er nokså tynne, det innerste leddet sterkt buet. Pronotum har fire svarte flekker som danner en tverr-rad, de midterste flekkene er større enn de på sidene. Kantene på pronotum er smalt svarte. Dekkvingene er gulbrune, smalt svarte langs sømmen, med markerte, spissvinklede "skuldre". Beina er brungule. Undersiden er gulbrun, de fleste kroppsplatene med mørk kant. Hunnen er mye mindre enn hannen og ganske annerledes farget: hodet er svart, pronotum er brunrødt (mye rødligere enn hos hannen), de midterste svarte flekkene er store, de ytterste ganske små. Dekkvingene er svarte med en gulrød lengdestripe, beina delvis mørke. Oversiden hos hunnen er også nokså blank og tydelig punktert.

## Levevis
Larvene utvikler seg i råtne trestammer.

## Utbredelse
Artene lever i tropiske områder i Vest-Afrika, fra Guinea i vest til Nigeria i øst.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Homoderini]]*
******* Slekten *[[Homoderus]]* Parry, 1862 
******** ***Homoderus mellyi*** Parry, 1862
********* ***Homoderus mellyi mellyi*** Parry, 1862
********* ***Homoderus mellyi polyodontus*** Boileau, 1902
## Kilder
* Oversikt over artene

## Eksterne lenker
* Bildegalleri over en del arter
*
Tore Krogstad

**Tore Krogstad** (født 1967) er en norsk tidligere fotballspiller som var keeper for , ,  og . 

Krogstad debuterte for Kongsvinger 9. juni 1985, da laget hans slo  6-0. Han fikk lite spilletid i Kongsvinger og gikk til Strømmen da de rykket opp til øverste nivå i 1988. Men etter overgangen hentet Strømmen også inn Arne Amundsen fra . Debuten kom først 19. juni mot Kongsvinger i en kamp som endte 1-1. Strømmen rykket ned, og Krogstad gikk tilbake til KIL, der keeperkonkurrenten Svein Ystenes hadde gitt seg. 

Han startet på Politihøgskolen og skiftet klubb til Strømmen i divisjonen under i 1992. Sommeren 1993 gikk han til Lillestrøm da Frode Grodås ble skadet. Men Grodås ble frisk før Krogstad kunne starte - i mellomtiden hadde Jon Knudsen stått for LSK. Krogstad fikk en kamp for Lillestrøm mot Start, da Grodås måtte byttes ut etter seks spilte minutter.

Før 1994-sesongen gikk han til nyopprykkede Vålerenga, hvor han også endte sin karriere i 1999. Høydepunktet kom i 1997-sesongen, da VIF vant cupen og rykket opp fra 1. divisjon.

## Priser, utmerkelser og meritter
* 1997: Cupmester, Seriemester i 1. divisjon

## Referanser




## Eksterne lenker
*
Banjo Mosele

**Banjo Timothy Mosele** (født 1960) er en gitarist, vokalist og komponist, født i Kanye i Botswana.

## Karriere
Banjo Mosele var hovedgrunnlegger av bandet Kalahari-Band som backet Hugh Masekela, og Mosele turnerte over hele verden med dette bandet på 1980-tallet. Han har spilt gitar på tre av albumene til Hugh Masekela, *Techno-Bush*, *Waiting for the Rain*, og *Tomorrow*. Mosele har også jobbet som session-musiker med folk som Jonas Gwangwa, Peter Gabriel, Julian Bahula, Bheki Mseleku og Barney Rachabane på Londons musikkscener. Mens han studerte musikk ved Goldsmiths College, dannet og ledet Mosele bandet Bushmen Don't Surf, en gruppe som har gjort et navn i Storbritannia og gjorde opptredener på festivaler som WOMAD og Glastonbury, og ellers rundt om i Europa.

Mosele ga ut sitt første soloalbum, *Badisa*, i 2003 og fulgte opp suksessen med *Movin' On* i 2005 og *Nowa Days* i 2008. Alle albumene gjorde det bra i fødelandet Botswana, Sør-Afrika, England og i Norge. I 2009 ble han nominert til Botswana Music Awards  i kategoriene "Song of the Year", "Beste Album" og "Best DVD". Han vant "Song of the Year" med "Ntsa E Jele Ntsanyana" (Hund spiser hund).

Mosele bodde i Bergen på 1980-tallet, der han giftet seg med Siri Møll, søsteren til Erik Moll. Ekteskapet ble oppløst. Deres sønn rapperen Marcus Kabelo Møll Mosele ga ut sitt første soloalbum *Ambivalent* (Kamelen) i 2017. Siden 1990-tallet har han bodd i Oslo, men oppholder seg i hjemlandet Botswana det meste av året, når han ikke er på turné.

## Diskografi

### Soloalbum
* 2003: *Badisa*
* 2005: *Movin' On*
* 2008: *Nowa Days*

; Med Bushmen Don't Surf
* 1989: *Alive* (Moles Records)

### Samarbeid
; Med Hugh Masekela
* 1984: *Techno-Bush* (Jive Afrika)
* 1985: *Waiting for the Rain* (Jive Afrika)
* 1985: *Tomorrow* (Warner Bros.)

; Med Barney Rachabane
* 1984: *Blow Barney Blow* (Jive Afrika)
; Med Sampeace Brown & Hans Traff Selskapet
* 1996: *Ice Cube Loving* Enkelt (T-Kay)

## Referanser


## Eksterne lenker
* Banjo Mosele Bio på Musikk i Afrika
* Banjo Mosele, Hund Spiser Hund / Ntsa E Jele Ntsanyana på YouTube
Dorothea Wendling

**Maria Dorothea Wendling-Spurni** (1736–1811) var en tysk sopran, en av sin tids mest kjente operasangere.

## Liv og virke
Wendling sang ved *Mannheimer Hofoper* fra 1752 og avanserte til primadonna i 1758. Hun var gift med komponisten og fløytisten Johann Baptist Wendling. Sammen gjennomførte de flere konsertreiser over store deler av Europa.

I 1778 flyttet kurfyrst Karl Theodor av Bayern hovedsetet sitt til München og hoffmusikerne fulgte med på lasset.

I München skrev Wolfgang Amadeus Mozart *Rezitativ und Arie Basta, vincesti/ Ah, non lasciarmi für Sopran und Orchester* (KV 295a) spesielt for Dorothea Wendling. Mozart skrev i et brev til sin far datert 28. februar 1778: «...hos Wendling skisserte jeg i går arien som jeg har lovet henne, med et kort resitativ. Teksten valgte hun selv fra *Didone*: «ah non lasciarmi nò'». Hun og datteren er temmelig overentusiastiske over denne arien ...». Wendling sang *Ilia* i Mozarts *[[Idomeneo]]* under uroppføringen i Münchens *[[Cuvilliés-Theater]]* 1781

I sin tid som hoffsanger *Cuvilliés-Theater* ga Wendling sangundervisning til flere kjente sangere, deriblant Katharina Lang og Elisabeth Carnoli, formodentlig også Franziska Lebrun.

## Litteratur
* K. J. Kutsch / Leop Riemens: *Großes Sängerlexikon. Vierte, erweiterte und aktualisierte Auflage.* 4. opplag. Bind 4. K. G. Saur Verlag, München 2003

## Referanser og noter
Aegus (s.str.) malleti

***Aegus (s.str.) malleti*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten til middelsstor ( millimeter), avlang, noe flat, blankt svart hjortebille. Hannen har stort, bredt hode og lange og slanke kjever som har en butt, innoverrettet tann med roten. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er halvblankt, nokså grovt og tett punktert. Pannen er nokså dypt, U-formet innbuktet foran. Hodet er litt utvidet bak fasettøynene. Pronotum er nærmest firkantet, mye bredere enn langt, avsmalnet ved roten, blankt og nokså grovt punktert. Dekkvingene er jevnbrede med fine punktstriper, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså matt.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Sulawesi.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) malleti*** Bomans, 1991

## Eksterne lenker
* Oversikt over artene
* Nettside om arten
*
Aegus (Micraegus) arcuatus

***Aegus (Micraegus) arcuatus*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten (11 - 16 millimeter), avlang, blankt brunsvart hjortebille. Hannens hode er bredt og flatt, kjevene (mandiblene) forholdsvis korte og sigdformede med en innoverrettet tann nær roten. Pannen er bredt, U-formet innbuktet foran med en liten tann på hver side av innbuktningen. Antennene er kraftige med en tre-leddet klubbe. Hodet er svært blankt, grovt og jevnt punktert. Pronotum er rektangulært med avrundede bakhjørner, blankt og grovt punktert. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er brunlige. Hunnen ligner hannen bortsett fra at hode og kjever ikke er forstørrede.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) arcuatus*** Bomans, 1993

## Eksterne lenker
* Oversikt over artene
* Lucanidae du Monde, nettside om arten
*
Eidsvåg Idrettslag (Bergen)

**Eidsvåg Idrettslag** er et idrettslag fra Eidsvåg i Åsane. Idrettslaget ble stiftet 26. oktober 1924.

## Referanser




## Litteratur
* 
* 

## Eksterne lenker
* 
* 
*
Aegus (Aegotypus) naomii

***Aegus (Aegotypus) naomii*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En ganske liten (10 - 18 millimeter), avlang og litt flat, matt brunsvart hjortebille. Hannene har sterkt forstørret hode og kjever (mandibler), disse er nokså rette bortsett fra en krok i spissen, omtrent så lange som hodet, med en tann ved roten. Pannens forkant er nesten rett med to tenner. Hodet er nokså grovt punktert, særlig grovt og tett på sidene. Pronotum er trapesformet, mye bredere foran enn bak, forkanten bredt innbuktet, sidene med to butte tenner. Sidekanten har korte, brunlige hår. Dekkvingene er noe hvelvede, blanke, med skarpe punktstriper, kledt med korte, oppstående, gulbrune hår langs roten, sømmen og ytterkanten. Beina er brunlige.

## Levevis
Som de fleste andre hjortebiller lever larvene i morken, død ved i skog.

## Utbredelse
Arten er utbredt på det sørlige Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Aegotypus]]* Parry, 1874 - noen ganger plassert som en egen slekt
********* *Aegus (Aegotypus) naomii* (Nagai, 1994)

## Eksterne lenker
* Oversikt over artene
* [ Bildegalleri over en del arter]
*
Good Sport

***Good Sport*** er en amerikansk film (komedie/drama) fra 1931 regissert av Kenneth MacKenna. I rollene ses blant andre Linda Watkins, John Boles og Greta Nissen.

## Innspillingsfakta
Filmen ble spilt inn fra 28. september til slutten av oktober 1931.

## Fakta om filmen
Arbeidstitlene til denne filmen var *Cheating*, *Infidelity*, *Turn About* og *Her Husband's Mistress.* Sistnevnte var tittelen til en original, upublisert og ikke-opphavsrettsbeskyttet fortelling av Gene Towne, som Fox Film Corporation hadde kjøpt filmrettighetene til.

I mars 1931 avviste Hays Office å registrere filmen under tittelen *Infidelity.*

Fred W. Beetson, eksekutiv visepresident for Association of Motion Picture Producers, Inc. (AMPP) foreslo, etter å ha sett filmen, at man burde fjerne en scene med en farget kvinne, som sitter ved et bord under en kabaret hvor alle de andre man ser er hvite. Han forklarte dette med at særskilt folk i Sørstatene ville mislike en slik scene.

## Handling
Når ektemannen hennes (spilt av Alan Dinehart) er på en tre måneder lang forretningsreise i Europa, fremleier hans usofistikerte kone (spilt av Linda Watkins) en leilighet på Manhattan, slik at hun kan sysle med shopping og teater. Men hun oppdager snart at leiligheten egentlig tilhører ektemannens elskerinne (spilt av Greta Nissen) som har reist sammen med ham til Europa.

I stedet for å skille seg fra ektemannen sin, bestemmer hun seg i stedet for å bli venn med de andre elskerinnene. Men på en fest, møter hun en hyggelig mann (spilt av John Boles) og de blir snart forelsket i hverandre.

## Rolleliste
(Kun krediterte skuespillere)

*Linda Watkins - Marilyn Parker
*John Boles - Boyce Cameron
*Greta Nissen - Peggy Burns
*Minna Gombell - Virginia Casey
*Hedda Hopper - Mrs. Atherton
*Alan Dinehart - Rex Parker

## Referanser


## Eksterne lenker
*
Sluseventil

**Sluseventil** er en stengeanordning brukt i rørledninger, primært for medium under trykk. Det kan for eksempel være vann, gass eller luft.
Kan 11

**Kan 11** () er en statseid, israelsk tv-kanal grunnlagt i 2017. Kanalen tilhører Israels offentlige kringkastingsselskap (Kan) og er arvtakeren til Israel Broadcasting Authoritys Kanal 1. Tv-kanalen er én av fem landsdekkende kanaler i Israel. Kan 11 startet sine sendinger 15. mai 2017.

## Bakgrunn
Kan (hebraisk for *her*) er det statlige kringkastingsselskapet i Israel og startet radio- og tv-sendinger 15. mai 2017, da forgjengeren Israel Broadcasting Authority (IBA) stengte. IBAs fremste og eldste tv-kanal var Kanal 1, startet i 1968. Den var Israels eneste tv-kanal frem til 1993, da den kommersielle allmennkringkasteren Kanal 2 startet sine sendinger.

Kanal 1 stengte i mai 2017 etter vedtak fra Knesset. Kanal 1s siste sending var Eurovision Song Contest lørdag 13. mai. To dager senere startet arvtakaren Kan 11 sine første sendinger. Tallet 11 kommer fra kanalens plassering hos Yes, landets nasjonale satellitt-tv-tilbyder.

Kan 11 står bak flere egenproduksjoner og har også laget israelske versjoner av programmer som *The Chase og* *Carpool Karaoke.* Kanalens fremste nyhetsprogram heter *Kveldens nyheter*. Kanalen sender også mange utenlandske serier som *[[Borgen (tv-serie)|Borgen]]* og *[[Chicago Justice]].* 

Etter oppstarten i 2017 har kanalen slitt med lave seertall. I november samme år hadde kanalen en seerandel på 2,3 prosent av det israelske markedet. 

## Referanser


## Eksterne lenker
* Offisiell side (hebraisk)
Egil Iveland

**Egil Finn Iveland** (født 27. november 1903 i Kristiansand, død 10. juli 1968 i Arendal) var en norsk kunstmaler. Etter gymnaset begynte han på Krigsskolen med sikte på en militær karriere, men brøt av og begynte på Kunst- og Håndverkskolen. Deretter studerte han fra 1924 til 1925 på Statens Kunstakademi, Oslo under Christian Krohg og Halfdan Strøm. Han var elev av Académie Montparnasse i Paris 1926–27 og bodde i Paris fra 1926 til 1934. I denne tiden var han også elev på Académie Scandinave Maison Watteau med Per Krohg som lærer. 

I Norsk Kunstnerleksikon sies det at han ikke etterlot seg noen stor produksjon, men fra årene i Paris er det en del små landskapsbilder. I denne tiden stod han også for utsmykning av den norsk-franske restauranten «Chez Le Viking». Etter at han kom hjem, bodde han en tid i Oslo. Han bodde også i Sverige et par år. Om somrene malte han i Randesund. I 1940 etablerte han seg på Skomedal i Setesdal og malte landskap og interiør fra Setesdal. Han var også kjent som portrettmaler og malte blant andre Kirsten Flagstad.

Egil Iveland deltok på Høstutstillingen i Oslo både i 1925 og i 1934-35. Han deltok også på flere andre kollektivutstillinger. Han er innkjøpt i Christianssands Faste Galleri.

## Kilder
* Om Egil Iveland i Norsk Kunstnerleksikon
* Ustillingshefte i forbindelse med minneutstilling i Christianssands Kunstforening 15. september 1968
Kroatisk radio og televisjon

**Kroatisk radio og televisjon (HRT)** (kroatisk: *Hrvatska radiotelevizija*) er Kroatias statlige allmennkringkaster og driver flere radio- og tv-kanaler via bakkenett og satellitt. Selskapet er organisert i tre divisjoner: Kroatisk radio (), Kroatisk televisjon () og Musikkproduksjon (). Kringkasteren har røtter tilbake til 1926, og det meste av HRTs inntekter kommer fra en månedelig kringkastingsavgift som belastes hver husholdning. Resten av inntektene kommer fra reklame. HRT når rundt 75 prosent av den kroatiske befolkingen hver uke og hadde i 2016 en markedsandel på 28 prosent i kroatiske tv-markedet.

## Bakgrunn

HRT er arvtakeren til *Radiokanalen* *Zagreb* () som startet sine sendinger 15. mai 1926. Frem til 1940 var kanalen privateid, men ble nasjonalisert 1. mai 1940. Etter andre verdenskrig fortsatte kanalen som en statseid radiokanal. På radiokanalens 30-årsdag, 15. mai 1956, begynte selskapet de første tv-sendingene, de første i Jugoslavia. Kringkasteren skiftet navn til *Radiotelevizija Zagreb (RTV Zagreb)* og begynte med fargesendinger i 1972. Under jugoslavia-tiden var RTV Zagreb underlagt den føderale kringkastingsorganisasjonen JRT.

I juni 1990 endret det kroatiske parlamentet navnet fra *Radiotelevizija Zagreb* til *Hrvatska radiotelevizija,* og 1. januar 1993 ble HRT aktivt medlem av Den europeiske kringkastingsunion (EBU).

## Fjernsyn

### Kanaler
* **[[HRT 1]]** (*Prvi program*) – HRTs første og eldste kanal, tidligere kjent som TVZ 1. Allmennkanal som sender nyheter, dokumentarer, religiøse programmer, serier og filmer.
* **HRT 2** (*Drugi program*) – tidligere kalt TVZ 2, sender idretts- og underholdningsprogrammer samt klassiske filmer og undervisningsprogrammer. 
* **HRT 3** (*Treći program*) – sender kulturprogrammer, filmer og dokumentarer.

## Radio
Kroatisk radio (*Hrvatski radio*) driver tre nasjonale og åtte regionale radiostasjoner.

#### Rikskanaler
* **HR 1** – landets allmennkringkaster på radio, sender nyheter, eldre sanger og aktualitetsprogrammer
* **HR 2** – underholdningsprogrammer, populærmusikk og trafikkmeldinger 
* **HR 3** – klassisk musikk og radioteater
* **HR 4** – nyhetskanal

#### Regionale stasjoner
* HR Dubrovnik – basert i Dubrovnik, dekker regionen Dubrovnik-Neretva.
* HR Knin – basert i Knin, dekker regionen Šibenik-Knin.
* HR Osijek – basert i Osijek, dekker regionen Osijek-Baranja.
* HR Pula – basert i Pula, dekker regionen Istria County.
* HR Rijeka – basert i Rijeka, dekker regionen Primorje-Gorski Kotar.
* HR Sljeme – basert i Zagreb, dekker byen og Zagreb fylke.
* HR Split – basert i Split, dekker regionen Split-Dalmatia County.
* HR Zadar – basert i Zadar, dekker regionen Zadar.

#### Internasjonale stasjoner
* Voice of Croatia (*Glas Hrvatske*) – for minoriteter i Kroatia og kroater i utlandet. Sender på kroatisk samt engelsk, tysk, italiensk, ungarsk og spansk. Sender kun digitalt og via satellitt.

## Referanser


## Eksterne lenker
*
Jongleikanalen

**Jongleikanalen** er et kanalprosjekt i det nåværende Sør-Sudan som er blitt foreslått, startet, men aldri fullført.  Planene gikk ut på å avlede vann utenom de store Sudd-våtmarkene i Sør-Sudan for å levere mer vann nedstrøms til Sudan og Egypt til bruk i landbruket.

Over halvparten av Den hvite Nils vann fordamper gjennom den sakte passasjen gjennom Sudd. Hydrogeologer foreslo i 1930-årene å grave en kanal øst for Sudd som ville lede vann fra Bahr al Jabal (Fjellnilen) ovenfor Sudd til et punkt lenger nedover på Den hvite Nil og føre vannet direkte og mye raskere til elvens hovedkanal nord for sumpene.

## Planlegging og bygging
Sir William Garstin, statssekretær for statens offentlige arbeider i Egypt, opprettet det første detaljerte forslaget for graving av en kanal øst for Sudd i 1907. Ved omgåelse av sumpene ble det beregnet at fordampningen av Nilens vann ville reduseres betydelig, noe som ville medføre en økning i arealet av dyrkbar jord i Egypt med to millioner hektar.

Jongleiprosjektet ble vurdert av Egypts regjering først i 1946, og planene ble utviklet i 1954-1959. Byggearbeidene ble påbegynt i 1978, men utbruddet av politisk ustabilitet i Sudan sinket arbeidet i mange år. I 1983, da Sør-Sudans frigjøringshær (SPLA) stanset arbeidet, var 240 kilometer av totalt 360 utgravet.

De rustende restene av den gigantiske tyskbygde kanalgraveren er synlige på satellittbilder nær sørenden av kanalen. Den ble skadet av et missil. Da freden ble gjenopprettet i 2000, vokste spekulasjonene om en omstart av prosjektet, og i 2008 ble Sudan og Egypt enige om å starte prosjektet på nytt, og å ferdigstille kanalen innen 24 år. Regjeringen i Sør-Sudan, en autonom region siden 2005 og nå en suveren stat, har gått imot ferdigstillelsen av kanalen. Grunnen er store miljømessige konsekvenser og ødeleggelse av folkene i Sudd-områdets tradisjonelle livsstil. Spesielt Egypt fortsetter å støtte en gjenopptakelse av prosjektet.

## Miljøaspekter
Kanalens svært tvilsomme fordeler vil komme Egypt og Sudan til gode, og lite belyste skader vil tilfalle Sør-Sudan. Folkene i Sudd-området lever nomadisk med sitt kveg, og flytter rundt avhengig av hvordan vannstanden varierer gjennom året. En kanal vil virke ødeleggende for livsgrunnlaget til disse. De komplekse og potensielt katastrofale miljø- og samfunnsspørsmålene, blant annet sammenbrudd av fiskeri, tørking av beiteområder, grunnvannsfall og redusert nedbør i regionen, kan begrense omfanget av prosjektet i praksis.

## Referanser
Gottlieb Ferdinand Rojahn

**Gottlieb Ferdinand Rojahn** (født 26. april 1860 i Kristiansand, død 28. august 1928 i Tønsberg) var en norsk organist og musikkritiker. 

## Utdannelse
Rojahn ble student i 1878, og tok anneneksamen i 1879. Han fikk en stilling som huslærer i Søndre Fron i Gudbrandsdalen i årene 1881 til 1883. Embetseksamen fikk han i juni 1887 og ble cand.theol. 1. oktober 1887 ble Rojahn ansatt som organist, instruktør for sangforeningen og timelærer i Tønsberg. Han tok prakticum i 1890.

Under studieårene fikk han kontakt med dirigent Johan Didrik Behrens, mottok undervisning i orgelspill hos Peter Brynie Lindeman og musikkteori hos Ludvig Mathias Lindeman. Videre interesse for kunst fikk han gjennom sin onkel, skuespiller Johannes Brun.

Høsten 1893 fortsatte sine musikkstudier i Leipzig hos Gewandhausorganist Homeyer. Vinteren 1896–1897 mottok han sangundervisning hos dr Alfieri i Berlin.

## Musikalsk og musikkhistorisk forfatterskap
Fra 1875 til 1901 skrev han ukentlige søndagsepistler i *Christianssands Tidende*. Han skrev også referater og kritikker om musikk i *[[Morgenbladet]]*, var korrespondent for *Musik- und Theaterwelt* i Berlin, og forfattet en *Kortfattet Haandbog om Orglet* (1891) og en *Kortfattet Haandbog om Pianoet* (1892), som samtidig gir en fremstilling av orgelets og pianoets historie.

I anledning Kristiansands 250-årsjubileum skrev han *Historisk Oversigt over Musikforholdene i Christianssand* ("Kristiansands Tidende" 1892), og i 1896 et festskrift i anledning av Tønsberg Sangforenings 50-årsjubileum. Denne utgivelsen gir i tillegg bidrag til mannssangens historie i Norge i sin helhet.

## Musiker og komponist
Han gav også konserter og holdt musikkhistoriske foredrag i flere norske byer. Dessuten komponerte han i 1914 musikk til «Tønsbergsangen», som Bjørnstjerne Bjørnson på oppfordring skrev teksten til allerede i 1871.

## Undervisning
Samtidig med stillingen som organist ble han også overlærer i 1917 og lektor i 1920 ved Tønsberg høiere kommunale skole.

## Familie
Ferdinand Rojahn var sønn av kapellmester Ferdinand August Rojahn (1822-1900) og skuespillerinne og sangpedagog Birgitte Cornelia Gulbrandsen (1839-1927). Moren var søster av skuespillerinnen Louise Brun (1830-1866), som var gift med skuespiller Johannes Brun (1832-1890). De to var de største talenter ved Det norske Theater da det åpnet i Bergen i 1850. Da de kom til Christiania Theater var det med de største forhåpninger for norsk skuespillerkunst, men Louise ble syk, og Johannes er den som for ettertiden alene bærer betegnelsen 'den største skuespiller Norge har fostret'.

Rojahn giftet seg 12/7 1897 i Tønsberg med den atten år yngre kjøpmannsdatteren Amunda Gjersøe (19/12 1878–12/7 1962).

De fikk fem sønner og to døtre: Arvid August Gjersøe Rojahn (2/11 1898–d?), Birgitte Amunda Rojahn (25/9 1900–3/3 1978), Edith Rojahn (18/2 1902–10/4 1952), Edgar Gottlieb Ferdinand Rojahn (9/10 1903–25/11 1955), Carl Schünemann Rojahn (30/1 1905–26/2 1988), Ernst Andreas Rojahn (13/8 1909–24/7 1977) og Fredrik Rojahn (24/2 1911–24/8 1988).

## Referanser


## Kilder
*
Ernst Jacobsthal

**Ernst Erich Jacobsthal** (født 16. oktober 1882 i Berlin, død 6. februar 1965 i Überlingen) var en tysk matematiker, og bror til arkeologen Paul Jacobsthal.

I 1906 tok han sin doktorgrad ved Humboldt-universitetet i Berlin hvor han var elev av Georg Frobenius, Hermann Schwarz og Issai Schur. Hans avhandling, *Anwendung einer Formel aus der Theorie der quadratischen Reste* (*Anvendelse av en formel fra teorien om kvadratiske rester*), ga et bevis på at primtall av skjema 4*n*&#x20;+&#x20;1 er summen av to kvadrattall. I 1934 ble han sparket fra sitt professorat ved Technische Hochschule i Berlin, på grunn av sin jødiske opprinnelse. I 1939 flyktet han til Norge og ble etter krigen professor ved Norges tekniske høgskole i Trondheim.

## Se også
* Jacobsthal sum
* Jacobsthal nummer
* Fermats teorem om summer av to firkanter

## Referanser
Ferdinand Vogel

**Friedrich Wilhelm Ferdinand Vogel** (født 9. september 1807 i Havelberg i Preussen, død 20. juli 1892 i Bergen) var en tysk-norsk organist.

Vogel var en fremstående organist, foretok mange konsertreiser og ble ansatt i 1852 som organist ved Nykirken i Bergen, der han med statsbidrag også etablerte en organistskole. Han stod bak flere komposisjoner, også i større stil, men av dem er bare noen få blitt trykket.

## Referanser


## Kilder
* 

## Eksterne lenker
* Kreismusikschule "Ferdinand Vogel": *[https://web.archive.org/web/20171201032016/http://musikschule.landkreis-stendal.de/de/kreismusikschule-ferdinand-vogel.html Ferdinand Vogel – Die Biografie des Namenspatrons]*
İctimai Televiziya

**İctimai Televiziya** (**İTV**) (norsk: *Offentlig televisjon*) er en offentlig tv-kanal i Aserbajdsjan. Kanalen startet sendinger 29. august 2005 etter et politisk vedtak, og hovedkvarteret ligger i hovedstaden Baku. İTV ble medlem i Den europeiske kringkastingsunion i 2007.

## Bakgrunn
İTV finansieres gjennom reklame og statlige bevilgninger. I 2004 vedtok landets myndigheter en lov som opprettet tv-kanalen, og som følge av loven skulle det også innføres en kringkastingsavgift fra 2010, men avgiften er ennå ikke innført.

Kanalen eies av selskapet İctimai Televiziya və Radio Yayımları Şirkəti *(Det offentlige selskapet for tv- og radiokringkasting)* som består av et råd på ni medlemmer. Alle medlemmene skal godkjennes av Aserbajdsjans president. En kringkastingssjef velges også av rådet, og sjefen må godkjennes av presidenten. Ordningen og finansieringen har blitt kritisert av ikke-statlige organisasjoner som mener kanalens tette bånd til regjeringen ikke gjør kanalen tilstrekkelig uavhengig og fri.

İTV ble medlem i Den europeiske kringkastingsunion (EBU) 5. juli 2007, noe som åpnet for deltakelse i EBU-arrangementer som Eurovision Song Contest. Aserbajdsjan og İTV debuterte i konkurransen i 2008, vant i 2011 og arrangerte konkurransen i 2012.

## Referanser


## Eksterne lenker
*
Verdenscupen i hurtigløp på skøyter 2017/18 – Lagtempo kvinner

Den 14. offisielle '''Verdenscupen i hurtigløp på skøyter'''** – Lagtempo kvinner** (engelsk: ISU World Cup Speed Skating 2017/2018 – Team Pursuit Ladies) blir arrangert vintersesongen 2017/18.

Det er tre løpere på hvert lag, som alle skal fullføre hele løpet og tiden blir tatt på siste lagmedlem i mål.

## Kalender
Kalenderen for lagtempo menn i verdenscupen i hurtigløp på skøyter 2017/18 er som følger:

## Resultater
### Sammendrag

### Sammenlagt

## Funksjonærer
;I Heerenveen, Nederland
* Overdommer var Daniel Cabelduc, Sverige.
** Assisterende overdommer var Roald Farestveit, Norge.
* Starter var Jouko Vesterlund, Finland.

## Referanser




## Eksterne lenker
*  ISU Communication 2112 – ISU World Cup Speed Skating 2017/18 Regler for verdenscup-sesongen 2017/18 fra ISU.
*  ISU WorldCup 2017/2018 – Rankings Team Pursuit Ladies på www.isuresults.eu
*  Results 2017/2018 World Cup Rankings Ladies – Team Pursuit 6 Laps – 10.  2017, Ranking 1 of 4 på www.isu.html.infostradasports.com
Luca Zidane

**Luca Zinedine Zidane Fernández** (født 1998) er en fransk-spansk fotballspiller som spiller for .

Han er sønn av Zinedine Zidane og hans kone Véronique Fernández. Hans brødre Theo og Elyaz spiller for Real Madrids ungdomsavdeling, mens hans bror Enzo er også profesjonell fotballspiller.

## Referanser


## Eksterne lenker
*
The Silent Witness

***The Silent Witness*** er et amerikansk detektivdrama fra 1932 regissert av Marcel Varnel og R.L. Hough. Manuset var basert på Jack De Leons og Jack Celestins skuespill *The Silent Witness*, som hadde premiere på *Morosco Theatre* på Broadway 23. mars 1931. Dette var i sin tur en revidert versjon av skuespillet *The Man in the Dock*, som hadde premiere i London i 1928.

*The Silent Witness* markerte lydfilmdebuten til engelske Lionel Atwill, som medvirket i Broadway-oppsetningen av stykket. Han spiller den mannlige hovedrollen som advokaten Sir Austin Howard, mens  Greta Nissen spiller den kvinnelige hovedrollen som lykkejegeren Nora Selmer, en slu og beregnende elskerinne som må bøte med sitt liv. Nora Selmer er det tause vitnet i filmens tittel, fordi hun avslører morderens identitet etter sin død.

## Bryllup
Greta Nissen forelsket seg i sin motspiller, Weldon Heyburn, under innspillingen av filmen. Helt overraskende rømte paret til den meksikanske byen Tijuana for å gifte seg. Bryllupet ble holdt der 30. mars 1932.

## Innspillingsfakta
Filmen ble spilt inn fra 10. desember 1931 til midten av januar 1932.

## Handling
En advokat forsvarer sin sønn som er anklaget for drapet på en kvinnelig lykkejeger.

## Rolleliste
(Kun krediterte skuespillere)

*Lionel Atwill - Sir Austin Howard
*Greta Nissen - Nora Selmer
*Weldon Heyburn - Carl Blake
*Helen Mack - Sylvia Pierce
*Bramwell Fletcher - Anthony Howard
*Mary Forbes - Lady Mary Howard
*C. Montague Shaw - Inspektør Robbins (kreditert som Montague Shaw)
*Wyndham Standing - Sir John Lawson
*Alan Mowbray - Arthur Drinton, K.C.
*Herbert Mundin - Harry Hammer
*Billy Bevan - Horace Ward

## Referanser


## Eksterne lenker
*
Charles Blair

**Charles F. Blair jr.** (født 19. juli 1909 i Buffalo i New York, død 2. september 1978 på Saint Thomas på De amerikanske Jomfruøyer) var en amerikansk brigadegeneral og luftfartspioner. Han var den første pilot som gjennomførte en soloflygning over Nordishavet og Nordpolen i 1951. Flygningen, gjennomført med en North American P-51 Mustang, gikk fra Bardufoss til Fairbanks. For denne ferden ble han tildelt Harmontroféet. Han ble også tildelt Norsk Aero Klubbs hederstegn i gull i 1951.

Han omkom under en flygning mellom St. Croix og St. Thomas. Han ligger begravet på Æresgravlunden i Arlington i Washington.

Blair giftet seg i 1968 med skuespillerinnen Maureen O'Hara.

## Referanser


## Eksterne lenker
* Arlington Cemetery - Charles Blair
Aegus (s.str.) exilis

***Aegus (s.str.) exilis*** er bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En middelsstor ( millimeter), avlang, noe flat, svart hjortebille. Hannen har stort, bredt hode og store, sigdformede kjever som oftest har to tenner på innersiden, én innoverrettet ved roten og en skrått oppover- og innoverrettet litt lenger ute. Som vanlig hos hjortebiller viser hanner av denne arten allometri, slik at store hanner har forholdsvis betydelig større hode og kjever. Hannens hode er matt, tett og kraftig punktert. Pannen er bredt og grunt, U-formet innbuktet foran, med en brunoransje hårdusk på hver side av innbuktningen. Hodet er ikke utvidet bak fasettøynene, tinningene ganske korte. Pronotum er avrundet rektangulært, bredere enn langt, tett og kraftig punktert. Dekkvingene er jevnbrede med fine, skarpe punktstriper, blanke, kraftig punkterte ved roten og langs ytterkanten. Beina er svarte. Hunnen er mindre enn hannen uten forstørret hode og kjever, kroppen er tett og kraftig punktert og nokså blank.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Borneo.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen *[[Aegini]]* - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *Aegus* MacLeay, 1819 (i snever forstand)
********* ***Aegus (s.str.) exilis*** Nagai, 1994

## Eksterne lenker
* Oversikt over artene
* Nettside om arten
*
Aegus (Micraegus) parryi

***Aegus (Micraegus) parryi*** er en bille som hører til familien hjortebiller (Lucanidae) i gruppen skarabider (Scarabaeoidea).

## Utseende
En nokså liten ( millimeter), avlang, blankt brunsvart hjortebille. Hannens hode er bredt og flatt, kjevene (mandiblene) nokså korte og kraftige, sigdformede med en lang, innoverrettet tann nær roten. Pannen er bredt, U-formet innbuktet foran med en butt tann ¨på hver side av innbuktningen. Antennene er kraftige med en tre-leddet klubbe. Hodet er nokså matt, fint og jevnt punktert, grovt punktert på sidene. Pronotum er rektangulært, avsmalnet ved roten, ganske blankt. Dekkvingene er jevnbrede, noe flate, med markerte punktstriper. Ytterkanten er kledt med korte, gulbrune hår. Beina er rødbrunlige. Hunnen ligner hannen bortsett fra at hode og kjever ikke er forstørrede, oversiden er grovere punktert.

## Levevis
Som de fleste andre hjortebiller lever larvene i morken, død ved.

## Utbredelse
Arten er utbredt på Borneo og Sumatra.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien hjortebiller, Lucanidae Latreille, 1806
***** Underfamilien hjortebiller (Lucaninae) Latreille, 1806
****** Stammen Aegini - omfatter bare én slekt:
******* Slekten *[[Aegus]]* MacLeay, 1819 – ca. 210 arter
******** Underslekten *[[Micraegus]]* Maes, 1992
********* ***Aegus (Micraegus) parryi*** Waterhouse, 1890

## Eksterne lenker
* Oversikt over artene
* Lucanidae du Monde, nettside om arten
*
Salsanorsk

**Salsanorsk** er en etnolekt, der man snakker norsk med innslag av ord hentet fra Spansk. Dette blandingsspråket er også en form for ungdomsspråk, og brukes både av «innvandrerungdom» og «norske ungdommer». Slang er ord og uttrykk som avviker fra normalspråket, og som ikke er fagspråk eller dialekt. Slanguttrykk er uformelle og brukes ofte for å uttrykke sterke følelser. Ofte markerer slang en form for gruppetilhørighet.

Slang følger ikke nødvendigvis samme skillelinjer som dialekter. Noen slangord er knyttet til bestemte dialekter og begrensede geografiske områder, mens andre brukes over hele landet. En forskjell mellom slang og dialekt er at dialektord blir sett på som «normale» i en dialekt og ikke som avvik. Et kjent eksempel er kjerring, som er et normalord for ‘kone’ i Nord-Norge, men som i deler av Sør-Norge kan brukes som et nedsettende slangord for ‘kvinne’.

Fagspråk innenfor ulike yrkesgrupper kan også inneholde slang; dette kalles gjerne sjargong i denne sammenhengen. Eksempler på dette kan være ‘føden’ for ‘fødeavdelingen’ på sykehus, og ‘komp’ for ‘akkompagnement’ innen musikkbransjen.

## Eksempler på salsanorsk
Noen eksempler på salsanorske ord:
* chico / chica - gutt / jente
* gerro - røyk
* puta - jente (eg. hore)
* loco / loca - gal

## Se også
* Kebabnorsk

## Referanser


## Eksterne lenker
* Dea Kristine Bjorvatn (UIO) - Slang i norsk - Forskningskampanjen 2014
Jakob Hansen

**Jakob Andreas Hanssen** (født 1841 på Tjøtta, død 1918) var en norsk skredder og politiker, som var Ordfører i Bodø i 1886.

Han startet Venstre-avisen Bodø Tidende i 1881, sammen med blant annet Jens Cornelius Koch. 

## Referanser


## Litteratur
*
*
Washington Magnus

**Georg Washington Magnus** (født 7. juli 1863 i Haagenvik i Imsland i Ryfylke, død 24. januar 1917 i Stavanger) var en norsk dirigent, organist og komponist/tonesetter.
 
## Liv og virke
### Bakgrunn
Washington Magnus var sønn av fabrikant G.D.B. Magnus og hans hustru født Jacobsen.  

Han ble student i Roskilde i 1882, candidatus philosophiæ i 1883 og studerte deretter ved Leipzigs musikkonservatorium. 

### Karriere
Han var 1892–93 dirigent for Musikselskabet Harmoniens orkester i Bergen. Årene 1893–1912 var han bosatt i København, der han var kapellmester ved Casino-teateret 1900–05. Han var også dirigent i Hellerup musikkforening, men flyttet i 1913 til Stavanger, der han ble organist ved Sankt Petri kirke og fra 1914 dirigent for Stavanger orkesterforening. 

Magnus skrev operaen *Salighetens ø* (ufullbyrdet), musikken til *Fridthjofs Hemkomst* og *Østenfor Sol og vestenfor Måne* som ble oppført i Bergen og Stavanger, orkesterverk, fiolinkonsert, en strykekvartett og sanger.

Man ble gidt med malerinnen Johanna Magnus.

## Kilder
*
*
*Store norske leksikon: Georg Washington Magnus
Stortingsvalget 1815

**Stortingsvalget 1815** ble avholdt i 1815 i Norge som indirekte valg til det 1. ordentlige Storting. Det 1. ordentlige storting var samlet 1. juli 1815 til 6. juli 1816.

Parlamentarismen var ikke innført, så statsrådet fungerte uten formell kontakt med stortinget.

## Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.

Valgmennene møttes til valgmannsting. På landet hadde hvert av de femten eller seksten amtene og to grevskapene valgmannsting, og utpekte inntil fire hver av 61 stortingsrepresentanter. 5-14 valgmenn valgte én stortingsrepresentant, 15-24 valgmenn valgte to, 25-34 valgte tre. En krets med flere enn 34 valgmenn utpekte fire stortingsrepresentanter.

Kjøpstedene var oppdelt i 15 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Fredrikstad, Holmestrand, Sandefjord, Porsgrunn, Risør, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 kunne hatt tre, flere enn 14 hadde fire.

Fredrikstad var egen valgkrets ved både forrige valg og neste, men stemte denne gang sammen med Halden.

Kvalifisert for stemmerett var menn over 25 år med eiendom av en viss størrelse. I tillegg var embedsmenn kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 

Den totale folkemengden var anslått til 885 431. Det er beregnet at 59 282 hadde stemmerett. Det er ikke kjent hvor mange av disse som stemte. 317 valgting i landdistriktene utpekte totalt 700 valgmenn. 21 valgting i byene utpekte totalt 104 valgmenn. De ordinære valgmannstingene ble holdt i perioden 28. desember 1814 til juni 1815. Det ble holdt omvalg i Kristiania, i Drammen, og i Larvik grevskap.

## Politikk

Det 1. ordentlige storting ble senere kalt «Det lange stortinget» fordi det etter grunnlovsbestemmelsen var meningen at hver sesjon bare skulle vare tre måneder.

Norges Bank ble opprettet.

## Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.

### Kjøpstedene

### Amtene og grevskapene

*Tre valgmenn møtte for sent

**En valgmann møtte ikke

## Se også
* Liste over stortingsrepresentanter 1815–1817

## Referanser
Bicycle Race

**«Bicycle Race»** er en sang fra det kjente britiske rockebandet Queen. Den ble utgitt i 1978 på albumet *[[Jazz (album)|Jazz]]* og er skrevet av Queens frontfigur Freddie Mercury. Den ble utgitt som en dobbel A-side singel sammen med sangen «Fat Bottomed Girls». Sangen ble kjent for sin video som viste et sykkelløp med nakne kvinner på greyhound-banen Wimbledon Stadium. I mange land ble videoen redigert og endog forbudt.

## Eksterne lenker
* «Bicycle Race», offisiell video
Hjelle

**Hjelle** er et norsk stedsnavn, gårdsnavn, og slektsnavn.

Steder:
* Hjelle (Stryn)
** Hjelle skule
* Hjelle gård i Førde
* Hjelle kraftverk i Gloppen

Personer:
* Eivind Otto Hjelle, journalist f. 1927
* Øyvind Hjelle, kokk f. 1972
* Ole Rasmus Hjelle, musiker f. 1976